فوزي لقحع، رئيس الجامعة الملكية المغربية لكرة القدم تدخل لدى السفير المغربي المعتمد فهولندا عبد الوهاب البلوقي، باش يسهل عملية نقل جثمان والد محمد إحتارين للمغرب، بعدما توفي من نهار الأحد إثر مرض عضال لم ينفع معه علاج. لقجع أكد لعائلة إحتارين ان الجامعة ستتكلف بمصاريف نقل جثمان والد اللاعب المغربي إلى الحسيمة، مسقط رأسه، باش يتدفن فيها. وكشف مصدر مطلع ل”كود”، أن لقجع في تواصل مستمر مع عائلة إحتارين وكذلك مع عزيز بودربالة ونور الدين النيبت وطارق نجم، لي صيفطهم لهولندا باش يقدموا واجب العزاء. ويعتبر محمد إحتارين من المواهب الصاعدة في أوروبا في الوقت الحالي، الشيء لي خلا الجامعة تبدل جهدها باش تجيبو المنتخب المغربي الاول رغم أن سنه لم يتجاوز 17 سنة. لكن مهمة الجامعة غادي تكون صعيبة بزاف، بعدما دخل الاتحاد الهولندي لكرة القدم على الخط، وبغا حتا هو يخطف اللاعب إحتارين، خاصة بعدما ضاع منو حكيم زياش وأسامة الإدريسي وسفيان أمرابط وأسماء كثيرة. 
عاجل. لقجع غادي يتكلف بنقل جثمان والد إحتارين للحسيمة.. تلكم مع السفير باش يسهل العملية